รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๑ /๒๕๖๖  
วันอังคาร ที่ ๒๔ มกราคม พ.ศ. ๒๕๖๖ เวลา ๑๔.๓๐ น.
ณ ห้องโสตทัศนศึกษา   โรงเรียนคลองลานวิทยา

ประธานการประชุม	นายปุณณวิช	แก้วปัน		ผู้อำนวยการโรงเรียนคลองลานวิทยา
ผู้ประชุม	        	๘๐   คน 
ผู้มาประชุม	   	๗๙   คน	
ผู้ไม่มาประชุม	            ๑   คน 	ได้แก่	
				๑. นางสาวพันทิพา	ศรีสวัสดิ์		ลาคลอดบุตร

ระเบียบวาระที่ ๑ เรื่องที่ประธานแจ้งให้ทราบ
๑.๑  อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนพฤศจิกายน
จำนวน ๗ คน ดังนี้  นายวรวิทย์ ภูวดล  นางสาวฉวีวรรณ ทองบุญตา  นายสมานชัย สุทา  นางสมเจตนา 
มาประเสริฐ  นางอัจฉรา จ้าวสันเที๊ยะ  นางสาวเพ็ญนภา โสมประทุม  และนางสาวปวัณรัตน์ สระทองแง๊ด
อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนธันวาคม จำนวน 
๙ คน ดังนี้  นายวิวัฒน์ วังวงค์  นางสาวพันทิพา ศรีสวัสดิ์  นายธรรมนูญ พรมพินิจ  นางสาววิชุดา ปัญญาเหลือ  นางสาวศิรประภา พลขันธ์  นางสาวนิชชาภัสส์ แสนธิ  นางสาวมะลิวัลย์ เทพมงค์  นางสาวธีรารัตน์ ช้อยชด  และนายพชร พิลึก
อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนมกราคม จำนวน 
๙ คน นางวรรณา พวงยอด  นางสาวมัลลิกา สมพินิจ  นางสาวปิยธิดา ฉ่ำศรี  นางสาวกันธิยา เส้าเปา  
ว่าที่ร้อยตรีเกณฑ์ ธรรมนันท์  นางสาวสรัญญา โกสุมา  นายไพรัช พราหม์อนงค์  Mr.Janthir Ed Tabobo  และ Miss Jhunna Mae C. Alvarado
		๑.๒  ขอขอบคุณทุกกลุ่มสาระการเรียนรู้ที่ให้ความร่วมมือจากการพบปะเยี่ยมกลุ่มสาระการเรียนรู้ของคณะผู้บริหารเป็นอย่างดี และให้ข้อมูลหลายๆด้าน เพื่อเป็นแนวทางในการวางแผน ปรับปรุง พัฒนาระบบงานส่วนต่างๆของโรงเรียนต่อไป
๑.๓  แจ้งนโยบายของสำนักงานคณะกรรมการการศึกษาขั้นพื้นฐาน ประจำปีงบประมาณ พ.ศ.๒๕๖๗ ดังนี้ 
			๑) ด้านความปลอดภัย
			๑.๑ พัฒนาโครงสร้างพื้นฐานทางกายภาพของสถานศึกษาให้เป็นพื้นที่ปลอดภัย 
			๑.๒ พัฒนาระบบและกลไกในการดูแลความปลอดภัยให้กับผู้เรียน ครู และบุคลากรทางการศึกษาและสถานศึกษา	
			๑.๓ ส่งเสริมให้ผู้เรียน ครู บุคลากรทางการศึกษา และชุมชน มีคุณลักษณะและพฤติกรรมที่พึงประสงค์ด้านสิ่งแวดล้อม


			๒) ด้านโอกาสและความเสมอภาคทางการศึกษา
		๒.๑ ส่งเสริม สนับสนุน ให้เด็กปฐมวัยที่มีอายุ ๓ ปีขึ้นไปทุกคน เข้าสู่ระบบการศึกษา
		๒.๒ ส่งเสริม สนับสนุน ประชากรวัยเรียนที่มีอายุถึงเกณฑ์การศึกษาภาคบังคับทุกคน
		๒.๓ ส่งเสริม สนับสนุนให้ผู้เรียนที่จบการศึกษาภาคบังคับ และผู้ที่ไม่ได้อยู่ในระบบ
การศึกษา การทำงาน หรือการฝึกอบรมให้ได้รับโอกาสในการศึกษาต่อและการประกอบอาชีพในอนาคต
			๒.๔ ส่งเสริม สนับสนุนให้เด็กที่มีความสามารถพิเศษ เด็กพิการและเด็กด้อยโอกาส ได้รับโอกาสเข้าถึงการศึกษาแหล่งเรียนรู้ และการฝึกอาชีพที่หลากหลายเหมาะสมตามศักยภาพ
			๒.๕ ส่งเสริม สนับสนุน การจัดการศึกษาขั้นพื้นฐานในศูนย์การเรียน โดยบุคคล ครอบครัว องค์กรชุมชน องค์เอกชน องค์กรวิชาชีพ 
			๒.๖ ส่งเสริม สนับสนุนการจัดการศึกษารูปแบบทวิศึกษาให้ผู้เรียนระดับมัธยมศึกษา
ตอนปลาย
			๓) ด้านคุณภาพการศึกษา
			๓.๑ ส่งเสริม สนับสนุน และพัฒนาเด็กปฐมวัยให้มีพัฒนาการที่ดีรอบด้านให้เหมาะสม
			๓.๒ ส่งเสริม สนับสนุน และพัฒนาผู้เรียนในระดับปฐมวัย และระดับการศึกษาขั้นพื้นฐานให้มีคุณธรรม จริยธรรม เคารพรักในสถาบันหลักของชาติ ยึดมั่นการปกครองระบอบประชาธิปไตย อันมีพระมหากษัตริย์ทรงเป็นประมุข เห็นคุณค่าประวัติศาสตร์ และรักษาขนบธรรมเนียม ประเพณี วัฒนธรรม ค่านิยมไทย
			๓.๓ ส่งเสริมการจัดการศึกษาให้ผู้เรียนทุกระดับมีสมรรถนะที่จำเป็นต่อการเรียนรู้ในศตวรรษที่ ๒๑
			๓.๔ ส่งเสริม สนับสนุน ให้สถานศึกษาจัดการเรียนรู้สู่สมรรถนะของผู้เรียน ตามหลักสูตรแกนกลางการศึกษาขั้นพื้นฐาน พ.ศ.๒๕๕๑ และตามแนวคิดพหุปัญญาด้วยการจัดการเรียนรู้เชิงรุก พัฒนาระบบการวัดและประเมินผลการศึกษา รวมทั้งส่งเสริมการวัดและประเมินผลเพื่อพัฒนาการเรียนรู้ของผู้เรียน
			๓.๕ ส่งเสริม สนับสนุนให้ผู้บริหาร ครู และบุคลากรทางการศึกษา เป็นบุคคลแห่งการเรียนรู้ทันต่อการเปลี่ยนแปลงในศตวรรษที่ ๒๑  พัฒนาผู้บริหารให้มี “ภาวะผู้นำการเปลี่ยนแปลง” ปรับบทบาทของครูจาก “ผู้สอน” เป็น “โค้ช”
			๔) ด้านประสิทธิภาพการบริหารจัดการศึกษา
			๔.๑ พัฒนาระบบการบริหารจัดการและการมีส่วนร่วมในการจัดการศึกษา
			๔.๒ พัฒนาโครงสร้างพื้นฐานทางเทคโนโลยีดิจิทัลให้มีความครอบคลุมในทุกพื้นที่ พัฒนาแพลตฟอร์ม และนำระบบข้อมูลสารสนเทศมาเป็นกลไกหลักในการดำเนินงาน ขับเคลื่อนการสร้างนวัตกรรมทางการศึกษาตามบริบทของสถานศึกษาและพื้นที่
			๔.๓ ส่งเสริม พัฒนา แนวปฏิบัติ และระบบสนับสนุน ให้สถานศึกษาสามารถจัดการเรียนรู้แบบผสมผสาน และการเรียนรู้ที่บ้านเป็นหลักในสถานการณ์ฉุกเฉิน
			๔.๔ ส่งเสริมประสิทธิภาพระบบการประกันคุณภาพการศึกษา และพัฒนาระบบการนิเทศ ติดตาม และประเมินผล
			๔.๕ ส่งเสริม สนับสนุนให้ อ.ก.ค.ศ. เขตพื้นที่การศึกษา มีความเข้มแข็ง
			๔.๖ เสริมสร้างการบริหารจัดการตามหลักธรรมาภิบาลภาครัฐ
	๑.๔  แจ้งจุดเน้นของสำนักงานคณะกรรมการการศึกษาขั้นพื้นฐาน ประจำปีงบประมาณ พ.ศ.๒๕๖๗ ดังนี้ 
			๑) เร่งปลูกฝังทัศนคติ พฤติกรรม องค์ความรู้ และทักษะการใช้สื่อสังคมออนไลน์อย่างสร้างสรรค์ และปลอดภัย รวมทั้งรู้เท่าทันภัยคุกคามทางไซเบอร์
			๒) เร่งรัดการดำเนินงานเชิงรุก เพื่อป้องกันและแก้ไขปัญหาด้านสุขภาพและความปลอดภัยทั้งด้านร่างกายและจิตใจของผู้เรียน ครู และบุคลากรทางการศึกษาด้วยระบบการดูแลช่วยเหลือและระบบมาตรฐานความปลอดภัย กระทรวงศึกษาธิการ
			๓) ค้นหา ติดตาม ป้องกัน เฝ้าระวัง และดูแลช่วยเหลือ เด็กตกหล่น เด็กออกกลางคันเด็กกลุ่มเสี่ยง กลุ่มเปราะบาง ด้วยรูปแบบในการเข้าถึงการเรียนรู้ที่หลากหลาย
			๔) ส่งเสริม สนับสนุนให้ผู้เรียนที่จบการศึกษาภาคบังคับให้ได้รับโอกาสในการศึกษาต่ออย่างมีคุณภาพ หรือฝึกทักษะอาชีพที่สอดคล้องกับความต้องการของผู้เรียนรายบุคคล หรือรายกลุ่ม
			๕) พัฒนาหลักสูตรที่เน้นสมรรถนะ ควบคู่กับการวิจัยและติดตามผลการใช้หลักสูตร ปรับปรุงหลักสูตรและกระบวนการจัดการเรียนการสอนประวัติศาสตร์ หน้าที่พลเมือและศีลธรรม
			๖) ส่งเสริมและพัฒนาผู้เรียน ให้มีคุณธรรม จริยธรรม และรักษาขนบธรรมเนียมประเพณี วัฒนธรรม ค่านิยมไทย 
			๗) ส่งเสริม และพัฒนาผู้เรียนตามแนวคิดพหุปัญญา มีการจัดการเรียนรู้เชิงรุก การจัดการเรียนรู้แบบบูรณาการ พัฒนาระบบการวัดและประเมินผลการศึกษา รวมทั้งส่งเสริมการวัดและประเมินผลเพื่อพัฒนาการเรียนรู้ของผู้เรียน
			๘) ยกระดับการพัฒนาผู้บริหาร ครู และบุคลากรทางการศึกษา ให้มีจรรยาบรรณและมาตรฐานวิชาชีพ ให้ความรู้ด้านการวางแผนและการสร้างวินัยด้านการเงินและการออม เพื่อแก้ไขปัญหาหนี้สินครู
			๙) เพิ่มประสิทธิภาพการบริหารจัดการศึกษา โดยการกระจายอำนาจ ใช้พื้นที่เป็นฐานใช้เทคโนโลยีดิจิทัล และนวัตกรรมในการขับเคลื่อน ให้สอดคล้องกับการทำงานแบบรัฐบาลดิจิทัล
		๑.๕  ให้ความรู้เพิ่มเติมเกี่ยวกับทฤษฎีพหุปัญญา (Theory of Multiple Intelligences) ดังนี้ 
			๑. ปัญญาด้านภาษา (Linguistic Intelligence)
			คือ ความสามารถในการใช้ภาษารูปแบบต่างๆ ตั้งแต่ภาษาพื้นเมือง จนถึงภาษาอื่นๆ ด้วย สามารถรับรู้ เข้าใจภาษา และสามารถสื่อภาษาให้ผู้อื่นเข้าใจได้ตามที่ต้องการ ผู้ที่มีปัญญาด้านนี้โดดเด่น ก็มักเป็น กวี นักเขียน นักพูด นักหนังสือพิมพ์ ครู ทนายความ หรือนักการเมือง
			๒. ปัญญาด้านตรรกศาสตร์และคณิตศาสตร์ (Logical-Mathematical Intelligence)
			คือ ความสามารถในการคิดแบบมีเหตุและผล การคิดเชิงนามธรรม การคิดคาดการณ์ และการคิดคำนวณทางคณิตศาสตร์ ผู้ที่มีปัญญาด้านนี้โดดเด่น ก็มักเป็น นักบัญชี นักสถิติ นักคณิตศาสตร์ นักวิจัย นักวิทยาศาสตร์ นักเขียนโปรแกรม หรือวิศวกร
			๓. ปัญญาด้านมิติสัมพันธ์ (Visual-Spatial Intelligence)
			คือ ความสามารถในการรับรู้ทางสายตาได้ดี สามารถมองเห็นพื้นที่ รูปทรง ระยะทาง และตำแหน่ง อย่างสัมพันธ์เชื่อมโยงกัน แล้วถ่ายทอดแสดงออกอย่างกลมกลืน มีความไวต่อการรับรู้ในเรื่องทิศทาง สำหรับผู้ที่มีปัญญาด้านนี้โดดเด่น จะมีทั้งสายวิทย์ และสายศิลป์ สายวิทย์ ก็มักเป็น นักประดิษฐ์ วิศวกร ส่วนสายศิลป์ ก็มักเป็นศิลปินในแขนงต่างๆ เช่น จิตรกร วาดรูป ระบายสี เขียนการ์ตูน นักปั้น นักออกแบบ ช่างภาพ หรือสถาปนิก เป็นต้น
			๔. ปัญญาด้านร่างกายและการเคลื่อนไหว (Bodily Kinesthetic Intelligence)
			คือ ความสามารถในการควบคุมและแสดงออกซึ่งความคิด ความรู้สึก โดยใช้อวัยวะส่วนต่างๆ ของร่างกาย รวมถึงความสามารถในการใช้มือประดิษฐ์ ความคล่องแคล่ว ความแข็งแรง ความรวดเร็ว ความยืดหยุ่น ความประณีต และความไวทางประสาทสัมผัส สำหรับผู้ที่มีปัญญาด้านนี้โดดเด่น มักจะเป็นนักกีฬา หรือไม่ก็ศิลปินในแขนง นักแสดง นักฟ้อน นักเต้น นักบัลเล่ย์ หรือนักแสดงกายกรรม
			๕. ปัญญาด้านดนตรี (Musical Intelligence)
			คือ ความสามารถในการซึมซับ และเข้าถึงสุนทรียะทางดนตรี ทั้งการได้ยิน การรับรู้ การจดจำ และการแต่งเพลง สามารถจดจำจังหวะ ทำนอง และโครงสร้างทางดนตรีได้ดี และถ่ายทอดออกมาโดยการฮัมเพลง เคาะจังหวะ เล่นดนตรี และร้องเพลง สำหรับผู้ที่มีปัญญาด้านนี้โดดเด่น มักจะเป็นนักดนตรี นักประพันธ์เพลง หรือนักร้อง
			๖. ปัญญาด้านมนุษยสัมพันธ์ (Interpersonal Intelligence)
			คือ ความสามารถในการเข้าใจผู้อื่น ทั้งด้านความรู้สึกนึกคิด อารมณ์ และเจตนาที่ซ่อนเร้นอยู่ภายใน มีความไวในการสังเกต สีหน้า ท่าทาง น้ำเสียง สามารถตอบสนองได้อย่างเหมาะสม สร้างมิตรภาพได้ง่าย เจรจาต่อรอง ลดความขัดแย้ง สามารถจูงใจผู้อื่นได้ดี เป็นปัญญาด้านที่จำเป็นต้องมีอยู่ในทุกคน แต่สำหรับผู้ที่มีปัญญาด้านนี้โดดเด่น มักจะเป็นครูบาอาจารย์ ผู้ให้คำปรึกษา นักการฑูต เซลแมน พนักงานขายตรง พนักงานต้อนรับ ประชาสัมพันธ์ นักการเมือง หรือนักธุรกิจ
			๗. ปัญญาด้านการเข้าใจตนเอง (Intrapersonal Intelligence)
			คือ ความสามารถในการรู้จัก ตระหนักรู้ในตนเอง สามารถเท่าทันตนเอง ควบคุมการแสดงออกอย่างเหมาะสมตามกาลเทศะ และสถานการณ์ รู้ว่าเมื่อไหร่ควรเผชิญหน้า เมื่อไหร่ควรหลีกเลี่ยง เมื่อไหร่ต้องขอความช่วยเหลือ มองภาพตนเองตามความเป็นจริง รู้ถึงจุดอ่อน หรือข้อบกพร่องของตนเอง ในขณะเดียวกันก็รู้ว่าตนมีจุดแข็ง หรือความสามารถในเรื่องใด มีความรู้เท่าทันอารมณ์ ความรู้สึก ความคิด ความคาดหวัง ความปรารถนา และตัวตนของตนเองอย่างแท้จริง เป็นปัญญาด้านที่จำเป็นต้องมีอยู่ในทุกคนเช่นกัน เพื่อให้สามารถดำรงชีวิตอย่างมีคุณค่า และมีความสุข สำหรับผู้ที่มีปัญญาด้านนี้โดดเด่น มักจะเป็นนักคิด นักปรัชญา หรือนักวิจัย
			๘. ปัญญาด้านธรรมชาติวิทยา (Naturalist Intelligence)
			คือ ความสามารถในการรู้จัก และเข้าใจธรรมชาติอย่างลึกซึ้ง เข้าใจกฎเกณฑ์ ปรากฏการณ์ และการรังสรรค์ต่างๆ ของธรรมชาติ มีความไวในการสังเกต เพื่อคาดการณ์ความเป็นไปของธรรมชาติ มีความสามารถในการจัดจำแนก แยกแยะประเภทของสิ่งมีชีวิต ทั้งพืชและสัตว์ สำหรับผู้ที่มีปัญญาด้านนี้โดดเด่น มักจะเป็นนักธรณีวิทยา นักวิทยาศาสตร์ นักวิจัย หรือนักสำรวจธรรมชาติ

ระเบียบวาระที่ ๒ รับรองรายงานการประชุมครั้งที่ -
                       -


ระเบียบวาระที่ ๓ เรื่องเสนอเพื่อทราบ
๓.๑ งานที่เกี่ยวข้องกับกลุ่มบริหารวิชาการ
			๓.๑.๑  แจ้งการเปิดห้องเรียนพิเศษ ประจำปีการศึกษา ๒๕๖๖ ดังนี้ ห้องส่งเสริมความสามารถทางด้านภาษาต่างประเทศ (LEC) เป็นห้องเรียนที่เน้นส่งเสริมด้านภาษาอังกฤษและภาษาจีน และห้องส่งเสริมอัจฉริยภาพทางวิทยาศาสตร์ คณิตศาสตร์ ภาษาอังกฤษ และเทคโนโลยี (E-SMAT) ทั้งนี้ฝากครูทุกท่านประชาสัมพันธ์การรับสมัครเปิดห้องเรียนดังกล่าว ส่วนห้องเรียนปกติชั้นมัธยมศึกษาตอนต้น ประจำปีการศึกษา ๒๕๖๖ เปิดจำนวน ๖ ห้องเรียน

๓.๑.๒  ปฏิทินการรับนักเรียนชั้นมัธยมศึกษาปีที่ ๑ , ๔ และ ปวช.๑ ปีการศึกษา ๒๕๖๖ ฝ่ายงานทะเบียนได้แจ้งประชาสัมพันธ์ไว้ทางเว็บไซต์ของโรงเรียน www.klvschool.ac.th และทางเพจfacebook ของงานทะเบียน ส่วนกรรมการรับสมัครนักเรียนและกรรมการคุมสอบ ทางงานทะเบียนจะแจ้งเป็นคำสั่งให้ทราบต่อไป กรณีกรรมการท่านใดติดภารกิจมีเหตุให้ลากิจ ต้องทำบันทึกข้อความแจ้งทางวิชาการทราบแล้วหรือกรรมการท่านอื่นแทน ส่วนกรณีกรรมการมีเหตุลาป่วยให้แจ้งทางวิชาการทราบเพื่อจัดหากรรมการปฎิบัติงานแทน
๓.๑.๓  การรับนักเรียนความสามารถพิเศษปีการศึกษา ๒๕๖๖ มีรายการดังนี้  ทัศนศิลป์ , ดนตรีและขับร้องดนตรีไทย-ดนตรีสากล , นาฎศิลป์ , กีฬา 
๓.๑.๔  Open House ปีการศึกษา ๒๕๖๕ วันที่ ๑๔ กุมภาพันธ์ ๒๕๖๖ แจ้งทุกกลุ่มสาระการเรียนรู้ทราบเกี่ยวกับกำหนดการและรูปแบบการจัดกิจกรรม ดังนี้ พิธีเปิด การแสดงนาฎศิลป์ , การแสดง To be number one , การนำเสนอของนักเรียนห้องเรียนพิเศษ , การแสดง Science Show , ร้องเพลงสากล , ร้องเพลงจีน , การแสดงของนักเรียนวิชาดนตรี และดนตรีของโรงเรียน  ส่วนของซุ้มกิจกรรม มีจำนวน ๑๑ ซุ้ม ได้แก่ ซุ้มเกียรติยศ
ซุ้ม ๘ กลุ่มสาระการเรียนรู้ , แนะแนว , ปวช.  ส่วนนำเสนอผลงานนักเรียนในโดมอเนกประสงค์ ได้แก่ โครงงานคุณธรรม , IS , การนำเสนอของนักเรียนห้องวิทย์-เทคโนโลยี และโครงงานวิทยาศาสตร์ ทั้งนี้ทางวิชาการได้เชิญโรงเรียนระดับประถมศึกษาในพื้นที่ใกล้เคียงเข้าร่วมกิจกรรมดังกล่าว
๓.๑.๕  จากการที่คณะฝ่ายบริหาร หัวหน้างานทั้ง ๔ ฝ่ายได้เข้าร่วมศึกษาดูงาน OBECQA ณ โรงเรียนวชิรปราการ ในวันที่ ๑๘ มกราคม ๒๕๖๖ ทางงานวิชาการมีกำหนดการนัดขยายผล โดยจะแจ้งกำหนดวันและเวลาเพื่อทราบต่อไป
		๓.๑.๖  การจัดสอนแทน ขอความร่วมมือทุกกลุ่มสาระการเรียนรู้แจ้งการจัดสอนแทน และให้ดำเนินการสอนแทนเต็มเวลาเรียน
		๓.๑.๗  การทดสอบระบบ O-NET แจ้งกำหนดการทดสอบนักเรียนชั้นมัธยมศึกษาปีที่ ๖ กลุ่มที่ ๑ วันที่ ๒๖ มกราคม ๒๕๖๖ เวลา ๑๐.๓๐ – ๑๑.๓๐ น. กลุ่มที่ ๒ วันที่ ๒๗ มกราคม ๒๕๖๖ เวลา ๑๓.๓๐ – ๑๒.๓๐ น. 
		๓.๑.๘  การแก้ 0 , ร , มส. และ แจ้ง มส. ให้กับนักเรียน แจ้งครูที่นักเรียนติด 0 ทางวิชาการไม่อนุญาตให้นักเรียนที่ไม่แจ้งบันทึกการติด 0 กับผู้ปกครอง ทั้งนี้ต้องทำการแจ้งกับผู้ปกครองก่อนจึงจะอนุญาตให้แก้ได้


๓.๒ งานที่เกี่ยวข้องกับกลุ่มบริหารทั่วไป
๓.๒.๑  แจ้งเรื่องการใช้รถโรงเรียนและการใช้ห้อง ให้ครูที่ประสงค์ต้องการใช้รถโรงเรียนหรือใช้ห้องต่างๆเพื่อทำกิจกรรม ให้ดำเนินการแจ้งผ่านทางเว็บไซต์โรงเรียนล่วงหน้า 
๓.๒.๒  แจ้งครูที่ออกคำสั่งเกี่ยวกับหนังสือหรือคำสั่งราชการเอง ทางงานฝ่ายธุรการขอความร่วมมือส่งสำเนาหนังสือหรือคำสั่งราชการดังกล่าวให้กับทางธุรการเพื่อเก็บเป็นข้อมูลต่อไป 
๓.๒.๓  ขอความร่วมมือครูที่ปรึกษาแต่ละห้องกำชับนักเรียนทำความสะอาดเขตพื้นที่ด้วย
๓.๒.๔  ขอความร่วมมือครูที่ปรึกษาเช็ครายชื่อการมาเรียนของนักเรียนในชั้นด้วย เพื่อทางงานฝ่ายกิจการนักเรียนจะเก็บเป็นข้อมูลเชิงสถิตต่อไป
๓.๒.๕  แจ้งสถิตการมาเรียน การเข้าเรียนสาย การโดดเรียนของนักเรียนทุกชั้นเรียน และแนวทางการแก้ไขปัญหา ในภาคเรียนที่ ๑ ปีการศึกษา ๒๕๖๕ ที่ผ่านมา ฝ่ายงานกิจการนักเรียนได้ดำเนินการแก้ไขปัญหาดังกล่าว และแจ้งเป็นข้อมูลเชิงสถิตเป็นที่เรียบร้อย
๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
๓.๓.๑  การคำนวณชั่วโมงปฏิบัติงานตามประกาศโรงเรียน ให้ครูทุกท่านนับชั่วโมงการปฏิบัติงานจริง โดยต้องมีจำนวนชั่วโมงการปฏิบัติงานไม่เกิน ๔๐ ชั่วโมง
		๓.๓.๒  แจ้งทุกกลุ่มสาระการเรียนรู้เกี่ยวกับการเสนอชื่อคณะกรรมการประเมิน PA ในภาคเรียนที่ ๒ ปีการศึกษา ๒๕๖๕ ให้แจ้งรายชื่อคณะกรรมการการประเมิน PA จำนวน ๓ ท่าน แล้วส่งชื่อให้ทางฝ่ายงานบุคคล เพื่อทำเรื่องเชิญคณะกรรมการเข้าร่วมการประเมินต่อไป
		๓.๓.๓  การจัดทำ Google site สำหรับเตรียมรับการประเมิน PA โดยมีแนวทางการจัดทำเป็นไฟล์เอกสารแยกเป็นแต่ละตัวชี้วัดเพื่อความสะดวกในการเข้ารับการประเมิน โดยทางฝ่ายงานบุคคลจะแจ้งกำหนดการอบรมการจัดทำต่อไป
๓.๓.๔  การย้าย คำร้องขอย้าย แจ้งครูที่มีความประสงค์จะเขียนย้าย ให้ส่งคำร้องขอย้ายเพื่อเสนอ ผอ. ลงนามภายในวันที่ ๒๖ มกราคม ๒๕๖๖

ระเบียบวาระที่ ๔ เรื่องเสนอเพื่อพิจารณา
-
ระเบียบวาระที่ ๕ เรื่องอื่นๆ
		-

			                       รองผู้อำนวยการฯ กลุ่มบริหารทั่วไป

